السلام عليكم ورحمة الله وبركاته. اهلا بكم في حلقة جديدة من برنامج زكاتي اتكلمت معكم في الحلقات اللي فاتت عن زكاة الاصول السابتة او عروض المستغلات او عروض القونية زي ما بيسميها الفقهاء
وهتكلم معكم النهاردة على نوع تاني من انواع الاصول وحاجة اسمها الاعمال تحت التنفيز. الاعمال تحت التنفيز ديت من الحاجات اللي دايما بتبقى مقابلة المحاسب وهو جاي يحسب زكاة الشركات او حتى
اصحاب الشركات او الافراد ازاي يحسن زكاتها. طيب يعني ايه تعريف اصلا الاعمال تحت التنفيز؟ اشهر مسال للاعمال تحت التنفيز ان انت عندك مبنى والمبنى ده لسه لم يعني لسة في مرحلة التأسيس عملوا اللبشة وعملوا العمدان والسقف ولسه ما ركبوش بقى الطوب وبانوا شطبوا وكلام من ده. طيب
بيسموه اعمال تحت التنفيز. ده آآ اشهر مسال لها. ازاي نزكي الاعمال تحت التنفيز بعد ما عرفنا تعريفها؟ الاعمال تحت التنفيز دي لها غرض بعد كده. الغرض منها هيبقى له تلات انواع. يا اما ان انا لما اخلص المبنى ده
انا هبيعه يبقى هيبقى اسمه عروض تجارة يا اما لما هاخلص المبنى ده انا هاستغله في المشروع يعني هاخده آآ هحط فيه المكاتب بتاعتي واحط فيه الالات بتاعتي والمعدات بتاعتي وبالتالي بقى اسمه
عروض قونية او ان انا بعد ما المبنى ده يكتمل انا هأجره هعمله مكاتب واجره. فبقى اسمه عروض مستغلات. يبقى انا بقى عندي تلات نوايا او تلات اهداف بعد ما المبنى ده
ازا كان الغرض من المبنى بعد ما يكتمل ان هو يكون عروض قنية يعني هستخدمه في النشاط بتاعي او في المشروع بتاعي فبالتالي ما فيهوش زكاة. احنا كل مرة هنكرر الكلام على تلات انواع دول
يبقى لو بغرض الاستخدام في المشروع ما فهوش زكاة. طيب لو كان الغرض منه الايجار لما يبقى يكتمل الايراد اللي هينتج منه قلنا هيضمن الوعاء النقدي بتاعي ويكون فيه الزكاة. طب هو لسه لم يكتمل؟ وبناء عليه لو كان بغرض الايجار
او بغرض الاستغلال او اسمه عروض مستغلات فليس فيه زكاة. الحاجة التالتة وديت اهم نقطة بقى اللي احنا هنحسب عليها النهاردة الزكاة وهي لو كان تجارة. يعني بعد ما هيكتمل هبيعه
سواء كان اداري يعني هبنيه وابيعه شركات او سواء كان ان انا هبيعه في شكل سكني كشقق سكنية وغيره ازاي احسب زكاة الاعمال تحت التنفيز بغرض التجارة؟ الموضوع بسيط جدا
المبنى ده بعد ما يكتمل له حاجة اسمها القيمة السوقية بتاعته يعني وليفترض المبنى ده لو هو مكتمل هيتباع النهاردة بمليون جنيه ونسبة الاتمام بتاعته يعني اكتمل بنسبة تلاتين في المية او بنسبة اربعين في المية. اسهل طريقة لحساب زكاة الاعمال تحت التنفيز ان انا اقول
فيه اربعين في المية او تلاتين في المية اللي هي نسبة الاتمام. وبالتالي يطلع لي تلتميت الف او ربعميت الف. التلتميت الف او ربعميت الف هي ديت اللي تضم الى الاموال الزكية
طب واحد يقول لي انا مش هعرف احسب القيمة السوقية بتاعة المبنى ده لانه لسه تحت التنفيز فما لوش قيمة سوقية فبنقول بتحسب التكلفة بتاعة المواد الخام والعمالة لغاية المرحلة اللي هو وصل فيها دي. طب واحد يقول لي انا مش هاعرف احسب الحاجات دي. هاقول له يبقى انت ما عندكش نزام محاسبي. وعلى فكرة دي من
اكتر المشاكل اللي بتقابلنا في حساب زكاة الشركات ان انت لازم يكون عندك نزام محاسبي للشركة عشان تقدر في الاخر تحسب الزكاة بتاعتك بشكل احترافي يعني ما ينفعش واحد لا يمسك دفاتر حسابية منتزمة او ما عندوش حسابات منتزمة. ويجي يقول لي انا هاعمل زكاة شركات. انت اصلا ما عندكش القوايم المالية. احنا قلنا ان المادة الخام بتاعة
اللي انا بشتغل عليها في حساب زكاة الشركات هي القوايم المالية. قايمة الدخل وقايمة المركز المالي اللي هي بتكون نتيجة النزام المحاسبي المالي عند المتخصصين اللي بيكونوا عارفينها هي بتكون اصلا الزامية من الدولة بالافصاح عن حاجة اسمها القوائم المالية بس بتكون لاغراض حاجة تانية زي اغراض الضرايب او غيره. انا باخد القوايم المالية وابدأ اشتغل عليها
هي دي تكون المنتج اللي بحسب منه حساب زكاة الشركات. ان شاء الله المرة اللي جاية هتكلم عن انواع اخرى من الاصول. ممكن تكون متقدمة شوية وممكن يكون فيها انواع مختلفة. تابعونا
اشوفكم على خير. والسلام عليكم ورحمة الله وبركاته